**NÁRODNÁ RADA SLOVENSKEJ REPUBLIKY**

**VIII. VOLEBNÉ OBDOBIE**

*Návrh*

**Zákon**

z ... 2022,

**ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení konkurze a reštrukturalizácii a o zmene a doplnení niektorých zákonov v znení zákona č. 353/zákona č. 611/2005 Z. z., zákona č. 324/2007 Z. z., zákona č. 54/2009 Z. z., zákona č. 426/2013 Z. z., zákona č. 361/2014 Z. z., zákona č. 171/2015 Z. z., zákona č. 357/2015 Z. z., zákona č. 91/2016 Z. z., zákona č. 310/2016 Z. z., zákona č. 359/2020 Z. z., zákona č. 201/2021 Z. z. a zákona č. 121/2022 Z. z. sa mení a dopĺňa takto:

1. V § 7 ods. 6 druhá veta znie: „Podliehajú zúčtovaniu s rozpočtom obce, ktorého spôsob určuje obec a ich poskytnutím nemožno zvýšiť celkový dlh obce.“.

2. V § 8 ods. 7 druhá veta znie: „Podliehajú zúčtovaniu s rozpočtom vyššieho územného celku, ktorého spôsob určuje vyšší územný celok a ich poskytnutím nemožno zvýšiť celkový dlh vyššieho územného celku.“.

3. Za § 21g sa vkladá § 21h, ktorý vrátane nadpisu znie:

„**§ 21h**

**Prechodné ustanovenie k úpravám účinným od 1. decembra 2022**

Ustanovenie § 7 ods. 6 druhá veta a § 8 ods. 7 druhá veta sa po prvýkrát použijú na dotácie poskytnuté z rozpočtu obce a rozpočtu vyššieho územného celku v roku 2022.“.

**Čl. II**

Tento zákon nadobúda účinnosť 1. decembra 2022.